Title: กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่ตำบลหมูม่น ตำบลบ้านเลื่อม ตำบลสามพร้าว ตำบลหนองบัว ตำบลเชียงพิณ ตำบลหมากแข้ง ตำบลหนองนาคำ ตำบลนาดี ตำบลหนองขอนกว้าง และตำบลบ้านจั่น  อำเภอเมืองอุดรธานี จังหวัดอุดรธานี พ.ศ. 2547 (เล่มที่ 4)

กฎกระทรวง
กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิด
หรือบางประเภท ในพื้นที่บางส่วนในท้องที่ตำบลหมูม่น
ตำบลบ้านเลื่อม
ตำบลสามพร้าว
ตำบลหนองบัว ตำบลเชียงพิณ ตำบลหมากแข้ง
ตำบลหนองนาคำ
ตำบลนาดี ตำบลหนองขอนกว้าง
และตำบลบ้านจั่น
อำเภอเมืองอุดรธานี
จังหวัดอุดรธานี
พ.ศ. ๒๕๔๗[๑]

อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร
พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้
ดังต่อไปนี้

ข้อ
๑  ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า
อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง
ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข
และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล
หรือผลิตภัณฑ์ของชุมชน
บริเวณที่ ๑ หมายความว่า พื้นที่บริเวณดังต่อไปนี้
ทิศเหนือ
เริ่มจากหลักเขตที่ ๓ ของเทศบาลตำบลโพธิสว่าง ไปทางทิศตะวันออกเฉียงใต้
ตามแนวเขตเทศบาลตำบลโพธิสว่าง ไปบรรจบกับหลักเขตที่ ๕ ของเทศบาลตำบลโพธิสว่าง
เป็นเส้นเลียบทางรถไฟสายตะวันออกเฉียงเหนือ ฟากตะวันออก ไปทางทิศตะวันออกเฉียงใต้ บรรจบกับบริเวณซึ่งหลักเขตที่
๖ ของเทศบาลตำบลโพธิสว่าง และหลักเขตที่ ๒ ของเทศบาลตำบลหนองบัว บรรจบกัน และเลียบตามลำห้วยดาน
ฝั่งเหนือ ไปทางทิศตะวันออก ถึงจุดซึ่งลำห้วยดานและลำห้วยมั่งบรรจบกับบริเวณห้วยอิฐ
และเป็นเส้นตรง ไปทางทิศตะวันออกเฉียงใต้ บรรจบกับทางหลวงแผ่นดินหมายเลข ๒๔๑๐
ฟากเหนือ ตรงจุดที่อยู่ห่างจากศูนย์กลางทางหลวงแผ่นดินหมายเลข ๒ (ตอนเลี่ยงเมือง) บรรจบกับศูนย์กลางทางหลวงแผ่นดินหมายเลข
๒๔๑๐ ไปทางทิศตะวันออก ตามแนวทางหลวงแผ่นดินหมายเลข
๒๔๑๐ เป็นระยะ ๓,๐๐๐ เมตร
ทิศตะวันออก
เริ่มจากศูนย์กลางทางหลวงแผ่นดินหมายเลข ๒๔๑๐ ฟากเหนือ ตรงจุดที่อยู่ห่างจากศูนย์กลางทางหลวงแผ่นดินหมายเลข ๒ (ตอนเลี่ยงเมือง) เป็นระยะ
๓,๐๐๐ เมตร เป็นเส้นตรงไปทางทิศตะวันออกเฉียงใต้
บรรจบกับหลักเขตที่ ๖ ของเทศบาลตำบลหนองบัว ซึ่งตั้งอยู่ฝั่งตะวันออกของลำห้วยเชียงรวง
เลียบตามแนวลำห้วยเชียงรวง ฝั่งตะวันออก ไปทางทิศใต้ บรรจบกับหลักเขตที่ ๗ ของเทศบาลตำบลหนองบัว เลียบตามแนวลำห้วยเชียงรวง
ฝั่งตะวันออก ไปทางทิศตะวันออกเฉียงใต้ บรรจบกับหลักเขตที่ ๑๐
ของเทศบาลตำบลหนองบัว และเลียบตามลำห้วยเชียงรวง ฝั่งตะวันออก ไปทางทิศตะวันตกเฉียงใต้
บรรจบกับหลักเขตที่ ๑๑ ของเทศบาลตำบลหนองบัว
ทิศใต้
จากหลักเขตที่ ๑๑ ของเทศบาลตำบลหนองบัวเป็นเส้นตรง ไปทางทิศตะวันตกเฉียงใต้ บรรจบกับหลักเขตที่ ๕ ของเทศบาลตำบลบ้านจั่น
เป็นเส้นเลียบแนวเขตเทศบาลตำบลบ้านจั่น ผ่านทางหลวงแผ่นดินหมายเลข ๒
และหลักเขตที่ ๖ ของเทศบาลตำบลบ้านจั่น และเป็นเส้นตรงไปทางทิศตะวันตกผ่านถนน รพช.
อด. ๓๐๐๒ (บ้านดงเค็ง  บ้านตาด) ไปบรรจบกับศูนย์กลางถนน รพช. อด. ๓๑๐๘ (บ้านหนองตูม  บ้านเลี่ยมพิลึก) ตรงจุดที่ศูนย์กลางถนน รพช. อด. ๓๑๐๘ (บ้านหนองตูม  บ้านเลี่ยมพิลึก) บรรจบกับศูนย์กลางถนนสาธารณะไม่ปรากฏชื่อ
ทิศตะวันตก
จากจุดซึ่งศูนย์กลางถนน รพช. อด. ๓๑๐๘ (บ้านหนองตูม  บ้านเลี่ยมพิลึก) บรรจบกับศูนย์กลางถนนสาธารณะไม่ปรากฏชื่อ
เป็นเส้นตรงไปทางทิศตะวันตกเฉียงเหนือ บรรจบกับเส้นตั้งฉากระยะ
๓,๐๐๐ เมตร กับศูนย์กลางทางหลวงแผ่นดินหมายเลข ๒๑๐
ตรงจุดที่ทางหลวงแผ่นดินหมายเลข ๒๑๐ บรรจบกับทางหลวงแผ่นดินหมายเลข ๒๑๐ (ตอนเลี่ยงเมือง) ไปทางทิศตะวันตกตามแนวทางหลวงแผ่นดินหมายเลข
๒๑๐ เป็นระยะ ๑,๒๐๐ เมตร เป็นเส้นตรงไปทางทิศตะวันตกเฉียงเหนือ บรรจบกับหลักเขตที่ ๑๐
ของเทศบาลตำบลโพธิสว่าง ซึ่งตั้งอยู่บนทางหลวงแผ่นดินหมายเลข ๒๑๐ ฟากเหนือ
ตรงจุดที่อยู่ห่างจากทางหลวงแผ่นดินหมายเลข ๒๑๐ (ตอนเลี่ยงเมือง) เป็นระยะ ๑,๒๐๐ เมตร
และเป็นเส้นตรงไปทางทิศตะวันออกเฉียงเหนือ ตามแนวเขตเทศบาลตำบลโพธิสว่าง
ผ่านหลักเขตที่ ๑๑ หลักเขตที่ ๑๒ และหลักเขตที่ ๑ ของเทศบาลตำบลโพธิสว่าง
เลียบตามแนวเขตอ่างเก็บน้ำหนองสำโรงด้านใต้ และด้านตะวันออกไปบรรจบกับหลักเขตที่
๒ และหลักเขตที่ ๓ ของเทศบาลตำบลโพธิสว่าง ซึ่งเป็นจุดเริ่มต้น
เว้นแต่พื้นที่บริเวณที่
๒
บริเวณที่ ๒ หมายความว่า พื้นที่บริเวณดังต่อไปนี้
๒.๑ ทิศเหนือ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข
๒๐๒๔
ทิศตะวันออก
จดทางหลวงแผ่นดินหมายเลข ๒ ฟากตะวันตก และถนนอุดรดุษฎี
ฟากตะวันตก เส้นตั้งฉากกับศูนย์กลางถนนอุดรดุษฎีที่จุดซึ่งถนนอุดรดุษฎี
บรรจบกับถนนอุดรดุษฎี ซอย ๖ และเส้นขนานระยะ ๑๕๐ เมตร
กับศูนย์กลางถนนอุดรดุษฎี
ทิศใต้ จดถนนโพนพิสัย ฟากเหนือ จดถนนเทศา ฟากตะวันตก
บรรจบกับเส้นขนานระยะ ๖ เมตร กับริมหนองประจักษ์ศิลปาคม ฝั่งตะวันออก จนบรรจบถนนศุภกิจจรรยา
ฟากเหนือ ถนนพิบูลย์ ฟากตะวันออก ทางหลวงแผ่นดินหมายเลข ๒๑๐ ฟากเหนือ คลองส่งน้ำ
ฟากตะวันตกและฟากใต้ บรรจบกับถนนธรรมเจดีย์ ฟากตะวันตก ถนนโพศรี ฟากเหนือ
และถนนกรมโยธาธิการ อด. ๒๐๐๒ ฟากเหนือ
ทิศตะวันตก จดเส้นตั้งฉากกับศูนย์กลางถนนกรมโยธาธิการ อด. ๒๐๐๒ ตรงจุดที่อยู่ห่างจากถนนกรมโยธาธิการ
อด. ๒๐๐๒ ตัดกับทางหลวงแผ่นดินหมายเลข ๒๑๐ (ตอนเลี่ยงเมือง) ไปทางทิศตะวันตกเฉียงเหนือ
ตามแนวถนนกรมโยธาธิการ อด. ๒๐๐๒ เป็นระยะ ๑,๙๐๐ เมตร เส้นขนานระยะ ๕๐๐
เมตร กับศูนย์กลางถนนกรมโยธาธิการ อด. ๒๐๐๒ บรรจบเส้นขนานระยะ ๖ เมตร
กับริมฝั่งห้วยดาน ฝั่งตะวันออก จดเส้นขนานระยะ ๓๐๐ เมตร
กับศูนย์กลางทางหลวงแผ่นดินหมายเลข ๒๐๒๔ และเขตทหาร
๒.๒ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข ๒
ตรงจุดที่ซึ่งทางหลวงแผ่นดินหมายเลข ๒ บรรจบกับทางหลวงแผ่นดินหมายเลข ๒๐๒๔ ไปทางทิศเหนือ
ตามแนวทางหลวงแผ่นดินหมายเลข ๒ เป็นระยะ ๓๐๐
เมตร ไปทางทิศตะวันออก บรรจบเส้นขนานระยะ ๓๐๐ เมตร
กับศูนย์กลางทางหลวงแผ่นดินหมายเลข ๒ เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒ (ตอนเลี่ยงเมือง)
ทิศตะวันออก
จดแนวเขตทางรถไฟสายตะวันออกเฉียงเหนือ ฟากตะวันตก
ทิศใต้ จดถนนวัฒนานุวงศ์
ฟากเหนือ จดถนนอดุลยเดช ฟากตะวันออก จดถนนโพนพิสัย ฟากเหนือ
ทิศตะวันตก
จดเส้นขนานระยะ ๑๕๐ เมตร กับศูนย์กลางถนนอุดรดุษฎี ไปบรรจบกับถนนอุดรดุษฎี ซอย ๖ ฟากใต้ ถนนอุดรดุษฎี ฟากตะวันออก
และทางหลวงแผ่นดินหมายเลข ๒ ฟากตะวันออก
๒.๓ ทิศเหนือ จดถนนกรมโยธาธิการ อด. ๒๐๐๒ ฟากใต้ ถนนโพศรี ฟากใต้
ทิศตะวันออก
จดถนนธรรมเจดีย์ ฟากตะวันตก จดถนนศรีสุข ฟากเหนือ บรรจบกับเส้นขนานระยะ ๑๐๐ เมตร
กับศูนย์กลางถนนธรรมเจดีย์และศูนย์กลางถนนประชารักษา จดคลองส่งน้ำฝั่งตะวันออก ไปทางทิศเหนือ
จดถนนศรีสุข ฟากเหนือ และทางทิศตะวันออกบรรจบทางหลวงแผ่นดินหมายเลข ๒๑๐ ฟากตะวันตก
ทิศใต้
จดทางหลวงแผ่นดินหมายเลข ๒๒๖๓ ฟากเหนือ
ทิศตะวันตก
จดคลองส่งน้ำ ฝั่งตะวันออก ไปทางทิศเหนือบรรจบเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข
๒๒๖๓ ไปทางทิศตะวันออก บรรจบเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข
๒๑๐ ไปทางทิศเหนือ บรรจบเส้นขนานระยะ ๕๐๐ เมตร กับศูนย์กลางถนนโยธาธิการ อด. ๒๐๐๒ และเส้นตั้งฉากกับศูนย์กลางถนนโยธาธิการ อด. ๒๐๐๒
ตรงจุดที่ถนนโยธาธิการ อด. ๒๐๐๒ บรรจบกับทางหลวงแผ่นดินหมายเลข
๒๑๐ ไปทางทิศตะวันตก ตามแนวถนนโยธาธิการ อด. ๒๐๐๒ เป็นระยะ ๑,๙๐๐ เมตร
๒.๔ ทิศเหนือ จดทางหลวงแผ่นดินหมายเลข ๒ (ตอนเลี่ยงเมือง) ฟากใต้ และฟากตะวันตก และไปทางทิศใต้ บรรจบกับทางหลวงแผ่นดินหมายเลข ๒๔๑๐
ฟากใต้
ทิศตะวันออก
จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒ (ตอนเลี่ยงเมือง) ไปทางทิศใต้ เป็นระยะ ๑,๒๐๐ เมตร บรรจบกับเส้นตั้งฉากระยะ ๕๐๐ เมตร กับศูนย์กลางทางหลวงแผ่นดินหมายเลข
๒ (ตอนเลี่ยงเมือง) และไปทางทิศใต้
เลียบทางหลวงแผ่นดินหมายเลข ๒ (ตอนเลี่ยงเมือง) ฟากตะวันตก
ทิศใต้
จดทางหลวงแผ่นดินหมายเลข ๒๑๐ (ตอนเลี่ยงเมือง) ฟากเหนือ
ทิศตะวันตก
จดเส้นขนานระยะ ๑,๐๐๐ เมตร กับศูนย์กลางถนนทหาร ไปทางทิศเหนือ บรรจบกับเขตทหารและวัดโยธานิมิตร
ถนนทหาร ฟากตะวันออก และเขตทหาร ฟากตะวันออก จดถนนทหาร ฟากตะวันออก
จดแนวเขตทางรถไฟสายตะวันออกเฉียงเหนือ ฟากตะวันตก ไปทางทิศเหนือ บรรจบเส้นขนานระยะ
๒๐๐ เมตร กับศูนย์กลางถนนทหาร ถนนวัดโพธิวราราม ฟากตะวันออก และฟากใต้
จดเส้นขนานระยะ ๒๐๐ เมตร กับศูนย์กลางถนนนิตโย จดถนนประชาสันติ ฟากตะวันออก
จดซอยหนองบัว ฟากตะวันออก จดเส้นขนานระยะ ๒๐๐ เมตร กับศูนย์กลางถนนนิตโย ไปทางทิศตะวันตกเฉียงเหนือ
จดเขตทางรถไฟสายตะวันออกเฉียงเหนือ ฟากตะวันออก และไปทางทิศเหนือจนบรรจบจุดเริ่มต้น
๒.๕ ทิศเหนือ จดทางหลวงแผ่นดินหมายเลข ๒๒๖๓ ฟากใต้ แนวเขตวิทยาลัยพลศึกษาอุดรธานี
ถนนสาธารณะไม่ปรากฏชื่อ ฟากใต้ ถนนพรหมประกาย ฟากตะวันออก และถนนศรีชมชื่น ฟากใต้
ทิศตะวันออก
จดถนนอำเภอ ฟากตะวันตก เส้นขนานระยะ ๑๕๐ เมตร กับศูนย์กลางซอยจินตคาม และจดแนวเขตสถาบันราชภัฏอุดรธานี
ทิศใต้
จดเขตทหาร ถนนสาธารณะไม่ปรากฏชื่อ ฟากเหนือ แนวเขตท่าอากาศยานอุดรธานี
และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๒๑๐
ทิศตะวันตก
จดคลองส่งน้ำสายใหญ่ ฝั่งขวา ฝั่งตะวันออก
จดเส้นตั้งฉากกับศูนย์กลางทางหลวงแผ่นดินหมายเลข ๒๑๐
ตรงจุดที่ทางหลวงแผ่นดินหมายเลข ๒๑๐ บรรจบกับคลองส่งน้ำสายใหญ่ ฝั่งขวา
เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒๑๐ บรรจบเส้นขนานระยะ ๕๐๐
เมตร กับศูนย์กลางทางหลวงแผ่นดินหมายเลข ๒๒๖๓ และคลองส่งน้ำ ฝั่งตะวันออก
๒.๖
ทิศเหนือ จดเส้นขนานระยะ ๑,๐๐๐ เมตร
กับศูนย์กลางทางหลวงแผ่นดินหมายเลข ๒๒
ทิศตะวันออก จดเส้นขนานระยะ ๓๐๐ เมตร
กับศูนย์กลางซอยเจริญทรัพย์ เป็นเส้นตั้งฉากกับศูนย์กลางทางหลวงแผ่นดินหมายเลข ๒๒ ตรงจุดที่ห่างจากซอยเจริญทรัพย์
บรรจบกับทางหลวงแผ่นดินหมายเลข ๒๒ ฟากใต้ ไปทางทิศตะวันออกเฉียงใต้
ตามแนวทางหลวงแผ่นดินหมายเลข ๒๒ เป็นระยะ ๓๐๐ เมตร
ทิศใต้
จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๒๒ เส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๒ (ตอนเลี่ยงเมือง) จดเขตทางรถไฟสายตะวันออกเฉียงเหนือ ฟากตะวันตก ไปทางทิศตะวันออกเฉียงใต้
บรรจบเส้นขนานระยะ ๕๐๐ เมตร กับศูนย์กลางถนน รพช. อด. ๓๐๐๒ (บ้านดงเค็ง  บ้านตาด)
ทิศตะวันตก จดเส้นขนานระยะ ๑,๐๐๐
เมตร กับศูนย์กลางทางหลวงแผ่นดินหมายเลข ๒ เส้นขนานระยะ ๓๐๐ เมตร กับศูนย์กลางถนน
รพช. อด. ๓๑๐๗ (บ้านซี
 บ้านจั่น) จดเขตทหาร
จดแนวเขตเทศบาลตำบลบ้านจั่น จดทางหลวงแผ่นดินหมายเลข ๒๑๐ (ตอนเลี่ยงเมือง) ฟากใต้ และทางหลวงแผ่นดินหมายเลข ๒ (ตอนเลี่ยงเมือง) ฟากตะวันออก จนบรรจบจุดเริ่มต้น
ทั้งนี้ ไม่รวมถึงสถานที่ราชการ
สถาบันการศึกษา ศาสนสถาน และที่ดินบริเวณสองฝั่งห้วยและหนองน้ำสาธารณะ
ตามแนวเส้นขนานระยะ ๖ เมตร
ทั้งนี้
ตามแผนที่ท้ายกฎกระทรวงนี้

ข้อ
๑/๑[๒] 
การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง
ให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้น
โดยไม่ต้องนำพื้นที่เก็บสินค้า พื้นที่สำนักงาน
และพื้นที่ส่วนอื่นที่อยู่ภายในอาคารมารวมคำนวณด้วย

ข้อ
๒  ให้กำหนดพื้นที่บางส่วนในท้องที่ตำบลหมูม่น
ตำบลบ้านเลื่อม ตำบลสามพร้าว ตำบลหนองบัว ตำบลเชียงพิณ ตำบลหมากแข้ง ตำบลหนองนาคำ
ตำบลนาดี ตำบลหนองขอนกว้าง และตำบลบ้านจั่น อำเภอเมืองอุดรธานี จังหวัดอุดรธานี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท
ดังต่อไปนี้
(๑)
ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตรขึ้นไป
(๒)
ภายในบริเวณที่ ๒ ห้ามบุคคลใดก่อสร้างอาคารดังต่อไปนี้
(ก)
อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน
๑,๐๐๐ ตารางเมตร
(ข)
อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้
๑.
ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง
หรือมีขนาดเขตทางไม่น้อยกว่า ๒๐ เมตร
และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒.
แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
๓. มีที่ว่างไม่น้อยกว่า ๗๐ ใน ๑๐๐
ส่วนของพื้นที่ดินที่ใช้เป็นที่ตั้งอาคาร
๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน
๑.๕ ต่อ ๑
๕.
มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร
ไม่น้อยกว่าร้อยละ ๒๐
๖.
มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร
โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗.
มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า
๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘.
อาคารที่มีความสูงเกิน ๑๐ เมตร
ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ
ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า ๑ คัน
ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอย
ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร
และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน
๓ ลูกบาศก์เมตร ต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ
๓  ภายในบริเวณพื้นที่ที่กำหนดตามข้อ
๒ ห้ามบุคคลใดดัดแปลง หรือเปลี่ยนการใช้อาคารใด ๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ
๔  อาคารที่มีอยู่แล้วในบริเวณพื้นที่ที่กำหนดตามข้อ
๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ
๕  อาคารที่ได้รับใบอนุญาตหรือใบรับแจ้งการก่อสร้าง
ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ
และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้

ให้ไว้
ณ วันที่ ๑ กันยายน พ.ศ. ๒๕๔๗
โภคิน  พลกุล
รัฐมนตรีว่าการกระทรวงมหาดไทย

[เอกสารแนบท้าย]

๑.
แผนที่ท้ายกฎกระทรวงกำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหมูม่น
ตำบลบ้านเลื่อม ตำบลสามพร้าว ตำบลหนองบัว ตำบลเชียงพิณ ตำบลหมากแข้ง ตำบลหนองนาคำ
ตำบลนาดี ตำบลหนองขอนกว้าง และตำบลบ้านจั่น อำเภอเมืองอุดรธานี จังหวัดอุดรธานี พ.ศ. ๒๕๔๗

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในพื้นที่บางส่วนในท้องที่ตำบลหมูม่น ตำบลบ้านเลื่อม ตำบลสามพร้าว ตำบลหนองบัว ตำบลเชียงพิณ
ตำบลหมากแข้ง ตำบลหนองนาคำ ตำบลนาดี ตำบลหนองขอนกว้าง และตำบลบ้านจั่น
อำเภอเมืองอุดรธานี จังหวัดอุดรธานี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่
๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า
ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทภายในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร
 จึงจำเป็นต้องออกกฎกระทรวงนี้

กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ
แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าว
ประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัด โดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้ว
สมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง
เพื่อให้ประชาชนเกิดความชัดเจนในการปฏิบัติตามกฎหมาย และแนวทางการออกกฎกระทรวงกำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกัน  จึงจำเป็นต้องออกกฎกระทรวงนี้

โชติกานต์/จัดทำ
๒๔ กันยายน ๒๕๖๓

อรญา/ตรวจ
๒ กุมภาพันธ์
๒๕๖๔

[๑]
ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๒๑๑ (เล่มที่ ๔)/๓ กันยายน ๒๕๔๗

[๒]
ข้อ ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙

[๓]
ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙